# Scenariobank VR- basert simulering

Dette er en kort beskrivelse av alle scenariene som er tilgjengelige i VR- basert simulering. Filmene kan brukes på kryss og tvers av tjenestesteder, men informasjonen vil gi en enkel beskrivelse av scenariet.

|  |  |  |
| --- | --- | --- |
| Tittel | Tema | Innholdet i filmen |
| Arne | **Vold og trusler**  Institusjon | Arne har store smerter i begge beina når personalet kommer inn. Han sitter på sengekanten, personalet kommer inn for å bistå med morgenstell, de har med frokost. |
| Else | **Vold og trusler**  Institusjon | Else bor på institusjon, hun glemmer fort og har en tendens til å gjenta seg selv. Det er mye å gjøre på avdelingen denne morgenen. |
| Harald | **Vold og trusler**  Hjemmetjeneste | Harald får hjelp til morgenstell, han viser i dag stor entusiasme over sykepleierstudenten. |
| Ragnar | **Vold og trusler**  Hjemmetjeneste | Trygghetsalarmen er utløst hos hjemmeboende Ragnar. Han ligger på sofaen og sover. |
| Alfred | **Vold og trusler**  Institusjon | En tidlig morgen på institusjon. Alfred skal få hjelp til morgenstell, han har dårlig språk og har sovet dårlig i natt. |
| Sverre | **Vold og trusler**  Institusjon | Pårørendesamtale, mors helsetilstand og veien videre. |
| Jan og Espen | **Vold og trusler**  Institusjon | Kaffe på institusjon. Mari er en flott sykepleier med god kjennskap til sine pasienter. I ettermiddag er det uro på avdelingen. |
| Lasse | **Vold og trusler**  Psykisk helse og  Avhengighet | Lasse får utdelt medisiner, denne gangen ser han svært ruset ut. Sykepleier vurderer at det ikke er forsvarlig å gi alle medisinene. |
| Silje | **Vold og trusler**  Tjenester til personer med utviklingshemning | Silje uttrykker tydelig at hun ikke ønsker hjelp fra Anna i dag. Silje bor i en kommunal bolig og får bistand til ulike ting. |
| Rolf | **Vold og trusler**  Tjenester til personer med utviklingshemning | Tobias skal veilede Rolf til tannpuss. Rolf bor i en kommunal bolig, han får bistand til ulike ting. |
| Mattis | **Vold og trusler**  Psykisk helse og avhengighet | Mattis er svært fortvilet, sykepleier Stine prøver å roe ned situasjonen. Mattis har en psykisk lidelse og mottar bistand fra kommunene. |
| Magnus | **Vold og trusler**  Tjenester til personer med utviklingshemning | Du sitter rundt frokostbordet sammen med Magnus og kollegaen din Hege. Magnus bor i en kommunal bolig, han får bistand i matsituasjon. Denne filmen kan brukes til ulike temaer knyttet til ansattes tilstedeværelse for brukere og pasienter. |
| Dag Rune | **Vold og trusler**  Tjenester til personer med utviklingshemning | Dag Rune uttrykker et ønske om at han ønsker å reise på fisketur, det er midt i vaktskifte for de ansatte i boligen. |
| Rune | **Vold og trusler**  Tjenester til personer med utviklingshemning | Rune ønsker ikke å vaske leiligheten sin denne dagen til tross for oppmuntring fra Simen. Rune bor i en kommunal bolig, han får bistand fra personalet til ulike dagligdagse gjøremål. |
| Steffen | **Vold og trusler**  Psykisk helse og avhengighet | Tilsyn hos Steffen som har vrangforestillinger. Han skal ha sine faste medisiner, personalet fra kommunene og en student skal på tilsyn. |
| Magnus og Bønna | **Vold og trusler**  Hjemmetjeneste | I bakgården krangler to beboere om posten. Hjemmesykepleien skal inn på tilsyn til den ene av de to beboerne. Den andre beboeren er irritert, stemningen er amper. |
| Leif og Gunnhild | **Vold og trusler**  Hjemmetjeneste | Hos Leif og Gunhild er hjemmesykepleien kun inne for å levere medisiner. Nå har Gunhild pådratt seg et sår på leggen. Hjemmesykepleien må ha hyppigere tilsyn, det liker Leif dårlig. |
| Ivar | **Vold og trusler**  Hjemmetjeneste | Hjemmesykepleien skal på tilsyn for å gjøre i stand et måltid. Brukeren ønsker ikke besøk i dag, det uttrykker han tydelig. |
| Geir | **Vold og trusler**  Hjemmetjeneste | Geir er en yngre bruker av hjemmetjenesten. I dag skal han få tilbud om dusj, et tilbud han får en gang i uken. |
| Odd | **Vold og trusler**  Hjemmetjeneste | I leiligheten til Odd er det tid for middag. Hjemmesykepleien er inne for å gjøre klar måltidet. |
| Hasse | **Vold og trusler**  Hjemmetjeneste | Praktisk bistand skal inn i leiligheten til Hasse, de bistår med enkel hjelp i hjemmet for å utføre daglige praktiske gjøremål. Lærlingen er med for å se hva besøket innebærer. |

|  |  |  |
| --- | --- | --- |
| Tittel | Tema | Innholdet i filmen |
| Fort gjort | **Smittevern** | Sverre er sommervikar på sykehjem og det er en travel start på ettermiddagsvakten. Skyllerommet/desinfeksjonsrommet er uoversiktlig.  Her skjer det noen brudd på basale smittevernrutiner, oppdager du hvilke? |
| Hjemme hos Marit | **Smittevern** | Marit er hjemmeboende og har MS. Hun får bistand til personlig hygiene av sykepleier Helene.  Her skjer det noen brudd på basale smittevernrutiner, oppdager du hvilke? |
| Nå kosær vi oss | **Smittevern** | Tone er vernepleier i heldøgns bemannet bolig for personer med utviklingshemming. Hun veileder Torbjørn i sengeskift og tilbereder mat til Marie. Her skjer det noen brudd på basale smittevernrutiner, oppdager du hvilke? |

|  |  |  |
| --- | --- | --- |
| Tittel | Tema | Innhold i filmene |
| Hjemmet «Harald» | **Selvmordsforebygging** | Hjemmesykepleien er på tilsyn hos Harald. Han oppleves nedstemt og irritabel. |
| Institusjon «Ove» | **Selvmordsforebygging** | Ove bor på sykehjem, han har uttrykket at han ønsker å ta sitt eget liv. |
| Trine- Lise | **Selvmordsforebygging** | Trine- Lise truer med å ta sitt eget liv. Personalet fra kommunen kommer inn for å ta en samtale med Trine- Lise. Hun lider av en psykisk lidelse. |

**BONUS (kun tilgjengelig for enkelte briller)**

*Alt tilgjengelig materiale er hentet med tillatelse fra VID – Solstien 3.*

|  |  |  |
| --- | --- | --- |
| Tittel | Tema | Innholdet i filmen |
| Eva | **Solstien** | Eva er en ung dame på 20 år som nylig har flyttet inn i tilrettelagt bolig med døgnbemanning. Frem til nylig har hun bodd hjemme hos sine foreldre. Hun liker å pusle, holde på med iPad'en sin og lignende uten forstyrrelser. Eva har autisme og psykisk utviklingshemming, og trenger faste rammer og forutsigbarhet i hverdagen. Hun er var på nye mennesker, høye lyder og kan reagere på uforutsette hendelser. Eva har ikke verbalt språk, men kan kommunisere noe med tegn til tale. Det hender at hun utviser atferd som utfordrer. Hun mestrer noen daglige ferdigheter (ADL), men trenger muntlig veiledning av miljøterapeuter. |
| Einar og Eldar | **Solstien** | **Einar** er en mann i 50-årene. Han har tidligere jobbet som langtransportsjåfør. For seks måneder siden fikk Einar hjerneslag og ble avhengig av rullestol. Han har derfor flyttet inn i Solstien 3. Einar har vært svært motivert for trening og rehabilitering. Ett av målene han har satt seg, er å komme tilbake på tribunen for å se på kampene til sitt lokale fotballag. Den siste tiden har han derimot blitt mindre motivert for trening, og har tilbrakt mye tid inne i leiligheten sin.  Einar har en eldre mor som nylig har blitt syk. Tidligere var det han som hjalp mor i hverdagen, men etter hjerneslaget er det hans søster som har tatt over omsorgen. Einars søster er en ivrig person som også ofte har tatt turen innom Solstien 3, men som i det siste har vært travelt opptatt med å hjelpe mor.  **Eldar** er 49 år. Han har hele sin yrkesaktive alder jobbet som revisor. På grunn av et hjerneslag for fire måneder siden er Eldar blitt avhengig av rullestol. Overgangen fra å være yrkesaktiv og selvhjulpen, til å flytte inn i Solstien 3 har vært krevende for Eldar. Han er opptatt av å ha det ryddig rundt seg og liker å ha kontroll over hva som skjer til enhver tid. Før hjerneslaget hadde Eldar interesser som golf, hagearbeid, og gikk ofte på kunstutstillinger. Eldar er vanligvis motivert for trening, og hans mål er å komme tilbake i arbeid og gjenoppta sine interesser.  Eldar har alltid hatt et nært forhold til sin mor. Hun har nylig blitt syk, og Eldar har ikke vært i stand til å hjelpe henne etter hjerneslaget. Derfor har hans søster nå tatt over omsorgen for mor. |
| Gudrun | **Solstien** | Gudrun (71 år) er tidligere lærer. Hun har fire voksne barn, tre døtre og en sønn. Gudrun er svært glad i natur og friluftsliv. I yngre år var hun også en aktiv løper, og har blant annet deltatt på maraton i Oslo for en del år siden.  Gudruns yngste datter, Hilde, er bekymret og sliten. I lang tid har hun passet på Gudrun og sett henne bli stadig dårligere. Hilde forsøker å motivere Gudrun til å ta vare på seg selv, men til liten nytte. Gudrun ligger mye på sofaen, spiser dårlig og drikker stadig mer alkohol samtidig som hun får utskrevet sterke medisiner. |
| Mohammed | **Solstien** | Mohammed og kona Zara er flyktninger fra Yemen og kom til Norge for fire år siden. De har en datter på tre år som heter Hani.  Mohammed er utdannet lærer fra hjemlandet og var en ressursperson i lokalsamfunnet. Nå jobber han deltid i en butikk. Han har traumer etter erfaringer fra krigen i hjemlandet.  Zara er utdannet fysioterapeut. Hun ble gravid da de kom til Norge, og var hjemme med datteren i 2 ½ år. Hun har gått på norsk-kurs siden Hani begynte i barnehagen. Det siste halve året har Hani hatt full plass i Solgløtt barnehage, hvor hun oppleves som et fornøyd barn som trives.  Mohammed er for tiden sykemeldt og har en forverret psykisk helse. Han får i den forbindelse oppfølging av tverrfaglig oppfølgingsteam i kommunen. Amina jobber i det tverrfaglige oppfølgingsteamet og skal på hjemmebesøk for å snakke med Mohammed. Hensikten er kartlegging av behovet for videre oppfølging. Du er student og skal være med som observatør på hjemmebesøket. |